CELEX: 62012CA0187
Language: da
Date: 2013-11-14 00:00:00
Title: Forenede sager C-187/12 — C-189/12: Domstolens dom (Første Afdeling) af 14. november 2013 — SFIR — Società fondiaria industriale romagnola SpA, Italia Zuccheri SpA, Co.Pro.B. — Cooperativa Produttori Bieticoli Soc. coop. Agricola og Eridania Sadam SpA mod AGEA — Agenzia per le Erogazioni in Agricoltura, Ministero delle Politiche agricole, alimentari e forestali (anmodning om præjudiciel afgørelse fra Consiglio di Stato — Italien) (Præjudiciel forelæggelse — forordning (EF) nr. 320/2006 — forordning (EF) nr. 968/2006 — landbrug — midlertidig ordning for omstrukturering af sukkerindustrien — betingelser for tildeling af omstruktureringsstøtte — begreberne »produktionsfaciliteter« og »fuldstændig nedlæggelse« )

11.1.2014   
            
            
               DA
            
            
               Den Europæiske Unions Tidende
            
            
               C 9/7
            
         Domstolens dom (Første Afdeling) af 14. november 2013 — SFIR — Società fondiaria industriale romagnola SpA, Italia Zuccheri SpA, Co.Pro.B. — Cooperativa Produttori Bieticoli Soc. coop. Agricola og Eridania Sadam SpA mod AGEA — Agenzia per le Erogazioni in Agricoltura, Ministero delle Politiche agricole, alimentari e forestali (anmodning om præjudiciel afgørelse fra Consiglio di Stato — Italien)
   (Forenede sager C-187/12 — C-189/12) (1)
   
   (Præjudiciel forelæggelse - forordning (EF) nr. 320/2006 - forordning (EF) nr. 968/2006 - landbrug - midlertidig ordning for omstrukturering af sukkerindustrien - betingelser for tildeling af omstruktureringsstøtte - begreberne »produktionsfaciliteter« og »fuldstændig nedlæggelse«)
   2014/C 9/10
   Processprog: italiensk
   
      Den forelæggende ret
   
   Consiglio di Stato
   
      Parter i hovedsagen
   
   
      Sagsøgere: SFIR — Società fondiaria industriale romagnola SpA, Italia Zuccheri SpA, Co.Pro.B. — Cooperativa Produttori Bieticoli Soc. coop. Agricola og Eridania Sadam SpA
   
      Sagsøgte: AGEA — Agenzia per le Erogazioni in Agricoltura, Ministero delle Politiche agricole, alimentari e forestali
   
      Sagens genstand
   
   Anmodning om præjudiciel afgørelse — Consiglio di Stato — fortolkning af artikel 3 og 4 i Rådets forordning (EF) nr. 320/2006 af 20. februar 2006 om en midlertidig ordning for omstrukturering af sukkerindustrien i Fællesskabet og om ændring af forordning (EF) nr. 1290/2005 om finansiering af den fælles landbrugspolitik (EUT L 58, s. 42) og af artikel 4 i Kommissionens forordning (EF) nr. 968/2006 af 27. juni 2006 om de nærmere bestemmelser for gennemførelsen af Rådets forordning (EF) nr. 320/2006 (EUT L 176, s. 32) — betingelser for tildeling af den samlede støtte — begreberne »produktionsanlæg« og »fuldstændig nedlæggelse« — mulighed for produktionsanlæg til sukker, isoglukose og inulinsirup at få tildelt den samlede støtte i et tilfælde, hvor de opretholder anlæg, der ikke vedrører produktionen af sådanne produkter, men som anvendes til andre produkter
   
      Konklusion
   
   
               1)
            
            
               Artikel 3 og 4 i Rådets forordning (EF) nr. 320/2006 af 20. februar 2006 om en midlertidig ordning for omstrukturering af sukkerindustrien i Fællesskabet og om ændring af forordning (EF) nr. 1290/2005 om finansiering af den fælles landbrugspolitik og artikel 4 i Kommissionens forordning (EF) nr. 968/2006 af 27. juni 2006 om de nærmere bestemmelser for gennemførelsen af forordning nr. 320/2006 skal fortolkes således, at begrebet »produktionsfaciliter« i henhold til disse artikler omfatter siloer, der er beregnet til støttemodtagerens opbevaring af sukker, og dette uanset den omstændighed, at de også anvendes til andre formål. Hverken siloer, der udelukkende anvendes til opbevaring af kvoteproduceret sukker, som andre producenter oplagrer eller som købes af sidstnævnte, eller siloer, der udelukkende anvendes til emballering eller indpakning af sukker med henblik på dets afsætning, falder ind under et sådant begreb. Det påhviler den nationale ret at foretage en sådan bedømmelse i hvert enkelt tilfælde på baggrund af de tekniske egenskaber eller af den reelle brug, der er gjort af de pågældende siloer.
            
         
               2)
            
            
               Gennemgangen af det tredje og fjerde spørgsmål i sag C-188/12 og det andet og tredje spørgsmål i sag C-189/12 har intet frembragt, som kan rejse tvivl om gyldigheden af artikel 3 og 4 i forordning nr. 320/2006 og artikel 4 i forordning nr. 968/2006.
            
         
      (1)  EUT C 194 af 30.6.2012.